O Can mastin e o Gatto bardo
Il Cane mastino ed il Gatto bardo
Stanchi un giorno i Gatti e i Chen
de fa guaera fra de lo,
d'ese amixi risolven
pe stà sempre in paxe e amò.
Fù concluso un armistizio:
primma i patti se fissò
da due bestie de giudizio,
poi a paxe se firmò.
Faeta a paxe, un Can mastin,
ciù feroce che un liopardo,
promotò d'odio e questioin,
o l'andò da un Gatto bardo;
e con l'aia de baxao
o se misse allegro a dighe:
damme a sampa, amigo cao,
no ciù guaera, bonn-e fighe!
I nostri odii son finii,
nè mai ciù s'emmo da dà,
dai trattati garantii
ogni puia è terminà.
No stà dunque a ese ciù armou,
de quell'unge coscì affiae,
che m'han sempre granfignou...
ti fae ben, se ti e taggiae,
Acconsento, disse o Gatto,
a-i tò boin suggerimenti,
ma tì ascì, con questo patto,
d'arrancate primma i denti!
Di nemixi za provae
i conseggii n'eseguì;
de sò frasche no ve fiae
pe n'aveivene a pentì.
Articoli piĆ¹ recenti:
- PROVERBI LIGURI IN DIALETTO GENOVESE "NO FA'COMME CAPITAN PESCE,CHE O PISCIAVA IN MA'PE FALO CRESCE"
- PROVERBI LIGURI IN DIALETO GENOVESE "O MA O VEN IN CARROSSA E O SE NE VA CON E SCROSSUE"
- POESIE IN DIALETTO GENOVESE : SEGRETTO PE ANDA' COMODI IN CAROSSA
Articoli meno recenti:
- PROVERBI LIGURI IN DIALETTO GENOVESE "O SEGNO' MANDA O FREIDO SEGONDO I PANNI"
- PROVERBI LIGURI IN DIALETTO GENOVESE "CIU' FEUA, CIU' FUNDO"
- PROVERBI LIGURI IN DIALETTO GENOVESE "A CATTIVO MAINA' TUTTI I VENTI GH'INCONTRAN"
lij_Latn ita_Latn ita_Latn vec_Latn lij_Latn lij_Latn ita_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn ita_Latn vec_Latn lij_Latn lij_Latn lmo_Latn lij_Latn ita_Latn lij_Latn lij_Latn lij_Latn fur_Latn lij_Latn vec_Latn ron_Latn ita_Latn lij_Latn lij_Latn lij_Latn ita_Latn lij_Latn lij_Latn lij_Latn